title: Sklep Sveta z dne 3. maja 1999 o finančni uredbi za urejanje proračunskih vidikov upravljanja pogodb s strani generalnega sekretarja Sveta, ki jih je sklenil v imenu določenih držav članic, in se nanašajo na namestitev in delovanje Strežnika za pomoč uporabnikom Upravljalne enote in II. faze omrežja Sirene

text:
Pomembno pravno obvestilo

|

31999D0323

Uradni list L 123 , 13/05/1999 str. 0051 - 0055

		Sklep Svetaz dne 3. maja 1999o finančni uredbi za urejanje proračunskih vidikov upravljanja pogodb s strani generalnega sekretarja Sveta, ki jih je sklenil v imenu določenih držav članic, in se nanašajo na namestitev in delovanje "Strežnika za pomoč uporabnikom" Upravljalne enote in II. faze omrežja Sirene(1999/323/ES)SVET EVROPSKE UNIJE JEob upoštevanju prvega stavka drugega pododstavka člena 2(1) Protokola, priloženega Pogodbi o Evropski uniji in Pogodbi o ustanovitvi Evropske skupnosti, ki vključuje schengenski pravni red v okvir Evropske unije;(1) ker je bil generalni sekretar Sveta s Sklepom Sveta 1999/322/ES z dne 3. maja 1999 pooblaščen, da v okviru vključitve schengenskega pravnega reda v Evropsko unijo deluje kot zastopnik določenih držav članic za namene sklenitve pogodb v zvezi z namestitvijo in delovanjem "Strežnika za pomoč uporabnikom" Upravljalne enote in II. faze omrežja Sirene ter za upravljanje teh pogodb; [1](2) ker finančne obveznosti, ki izhajajo iz teh pogodb, niso v breme proračuna Evropskih skupnosti; ker zato ne veljajo določbe Finančne uredbe z dne 21. decembra 1977, ki se uporabljajo za splošni proračun Evropskih skupnosti [2];(3) ker je zato treba uvesti posebna pravila, ki opredeljujejo podrobne postopke za vzpostavitev in izvajanje proračuna, potrebnega za izpolnjevanje obveznosti, ki izhajajo iz teh pogodb, za izterjavo prispevkov, ki naj jih plačajo te države, ter za predložitev in revidiranje obračunov,SKLENIL:POGLAVJE ISplošna načelaČlen 1Za namene te finančne uredbe je "proračun" instrument, ki napoveduje prihodke in izdatke, potrebne za izpolnjevanje obveznosti, ki izhajajo iz pogodb, navedenih v Sklepu Sveta z dne 3. maja 1999, in so za vsako finančno leto odobreni vnaprej.Člen 2Ta finančna uredba predpisuje podrobna pravila za sestavo in izvajanje proračuna.Člen 31. Proračun se razdeli po naslovih v skladu s pogodbami, ki jih je treba upravljati. Naslov v zvezi s pogodbo, navedeno v členu 1(1) Sklepa Sveta z dne 3. maja 1999, se še naprej razdeli v poglavja, ki zajemajo proračun za namestitev in proračun za delovanje II. faze omrežja Sirene. Če je treba, se vsako poglavje pod-razdeli v člene.2. Dodeljenih sredstev, odprtih pod vsakim naslovom, ni mogoče dodeliti za druge naslove izdatkov.Člen 41. Vsi prihodki in izdatki se v celoti vpišejo v proračun in v obračun brez kakršnega koli medsebojnega prilagajanja. Celotni prihodek pokriva celotni izdatek.2. Finančno leto teče od 1. januarja do 31. decembra.3. Vsak proračunski prispevek držav, naveden v členu 21, plačan pred začetkom finančnega leta, na katerega se nanaša, se pripiše proračunu za to finančno leto.4. Izdatke za finančno leto se vpiše na obračune tega leta na podlagi izdatkov, za katere je finančni nadzornik prejel pooblastilo najkasneje 31. decembra in za katere je računovodja izvršil ustrezna plačila pred naslednjim 15. januarjem.POGLAVJE IIDoločitev proračunaČlen 51. Proračun se sestavi v evrih.2. Generalni sekretar Sveta pred 30. septembrom posreduje predhodni predlog proračuna delovni skupini Schengenskega informacijskega sistema, v nadaljevanju "delovna skupina SIS" in priloži utemeljitev.3. Delovna skupina SIS poda svoje mnenje o predhodnem predlogu.4. Generalni sekretar določi predlog proračuna in ga do 31. oktobra predloži državam, navedenim v členu 21.5. Države članice iz člena 21, ki se sestanejo v okviru Sveta, pred koncem leta sprejmejo proračun.6. Odločitev o sprejemu proračuna, o katerem generalni sekretar uradno obvesti države, navedene v členu 21, označuje točko, na kateri zapadejo v plačilo prispevki teh držav.Člen 61. Če proračun na začetku finančnega leta še ni bil dokončno sprejet:- je plačila mogoče izvesti vsak mesec za do eno dvanajstino skupnih dodeljenih sredstev, odobrenih za vsak proračunski naslov za predhodno finančno leto;- prispevki držav, navedeni v členu 21, se lahko zahtevajo vsak mesec za do eno dvanajstino prispevkov, plačanih po zadnjem pravilno sprejetem proračunu.2. Vsaka odločitev o uporabi dvanajstine izdatka in prihodka, do skupno treh dvanajstin zneskov, vnesenih v zadnji pravilno sprejeti proračun, sprejme generalni sekretar in jo v pismu predloži državam, navedenim v členu 21.3. Odločitev o odobritvi plačil in zahtevkih za prispevke nad omejitvijo treh dvanajstin zneskov, vnesenih v zadnji pravilno sprejeti proračun, sprejmejo države članice iz člena 21, ki se sestanejo v okviru Sveta.4. Morebitni ukrepi, sprejeti v skladu s predhodnimi odstavki, se zaključijo takoj ob dokončnem sprejemu proračuna.Člen 71. Morebitni predlog dopolnilnih ali sprememb proračunov se predloži, preuči in sprejme v enaki obliki in po enakem postopku kot proračun, ki se spreminja.2. Sprememba proračuna se predloži enkrat letno v mesecu, ki sledi zaprtju kontov, kot je predpisano v členu 25(1), z namenom vnesti bilanco proračunskega rezultata predhodnega finančnega leta kot prihodek v primeru pozitivne bilance ali kot izdatek v primeru negativne bilance.Člen 8Proračun se lahko objavi.POGLAVJE IIIIzvajanje proračuna in računovodstvoČlen 9Proračun se izvaja v skladu z načelom, da sta odredbodajalec in računovodja različni osebi. Dolžnosti odredbodajalca, računovodje in finančnega nadzornika so medsebojno nezdružljive.Člen 101. Nalogo odredbodajalca za prihodke in izdatke opravlja generalni direktor na Generalnem sekretariatu Sveta. Odredbodajalec izvršuje proračun v imenu generalnega sekretarja in svoja pooblastila lahko v mejah dodeljenih sredstev prenese na direktorja.2. Odredbodajalec lahko odloča o prenosih med členi vsakega poglavja. Z odobritvijo delovne skupine SIS lahko odloča o prenosih med poglavji istega naslova. Delovna skupina SIS izreče svoje strinjanje na enak način kot sprejema svoje mnenje o proračunu.Člen 11Nalogo finančnega nadzornika opravlja finančni nadzornik Sveta v skladu s pravili, ki veljajo za njegove dolžnosti.Člen 12Prejem prihodka in izplačilo izdatka opravi računovodja iz generalnega direktorata A pri Generalnem sekretariatu Sveta.Člen 131. Za vnovčenje kakršnegakoli zneska, dolgovanega v skladu s členom 21, se zahteva izdaja naloga za izterjavo s strani odredbodajalca. Naloge za izterjavo se predloži računovodji, ki jih predloži finančnemu nadzorniku v odobritev.2. Namen te odobritve je ugotoviti da,- je bil prihodek vknjižen v pravilno proračunsko postavko,- je nalog za izterjavo pravilen in se sklada z ustreznimi določbami,- so spremljajoči dokumenti pravilni,- je pristojni organ države dolžnice pravilno opisan,- je naveden datum zapadlosti,- sta znesek in valuta pravilna.3. Računovodja prevzame odgovornost za pravilno izstavitev nalogov za izterjavo.Člen 141. Vsak ukrep, ki lahko povzroči izdatek iz proračuna, mora biti najprej podan v obliki predloga odredbodajalca za prevzem obveznosti za izdatke računovodji ter mora izkazovati namen, znesek, proračunsko postavko, ki jo bo izdatek bremenil, in upnika. Računovodja predlog predloži finančnemu nadzorniku v odobritev.2. Namen te odobritve je ugotoviti, da:- je bil predlog za prevzem obveznosti predložen v skladu z odstavkom 1,- je izdatek bremenil pravilno proračunsko postavko,- so bila v proračunu na voljo proračunska sredstva,- je izdatek v redu in se sklada z ustreznimi določbami.Člen 151. Namen potrjevanja izdatka s strani odredbodajalca je:- preveriti upnikov zahtevek,- določiti ali preveriti obstoj in znesek dolgovane vsote,- preveriti pogoje, pod katerimi plačilo zapade,- preveriti, da so nakupi ali opravljene storitve v skladu z naročenimi.2. Odredbodajalec lahko opravi preverjanja v okviru svoje odgovornosti.Člen 161. Odredbodajalec z izdajo naloga za plačilo (pooblastilom) računovodjo pooblasti, da plača neko postavko izdatka, ki je bila potrjena.2. Pooblastilo navaja:- finančno leto, po katerem se bremeni plačilo- naslov, poglavje in člen proračuna,- znesek, ki se plača, v številkah in z besedami, ter valuto plačila,- ime in naslov upnika,- namen izdatka,- način plačila,- številke in datume ustreznih odobritev obveznosti.3. Nalog za izplačilo odredbodajalec opremi z datumom in podpiše.4. Računovodja preda nalog za izplačilo skupaj z originalnimi spremljajočimi dokumenti finančnemu nadzorniku v odobritev.5. Namen te odobritve je ugotoviti, da:- je bil nalog za izplačilo pravilno izdan,- je nalog za izplačilo v skladu s prevzemom obveznosti za izdatke in da je znesek na njem pravilen,- izdatek bremeni pravilno postavko v proračunu,- so v ustrezni proračunski postavki ali členu na voljo dodeljena sredstva,- so spremljajoči dokumenti v redu, in- je upnik pravilno imenovan in opisan.6. Vsak izdatek mora biti vnaprej pokrit s prispevki držav, navedenih v členu 21, ali, če tega ni, z bančnim posojilom. Stroški posojila za predfinanciranje v primeru neplačila prispevkov se razdelijo med države, ki zamujajo s plačilom, sorazmerno z njihovimi neplačanimi prispevki in ob upoštevanju trajanja zaostankov.Člen 17Plačila se izvrši preko bančnega računa, ki je posebej za ta namen odprt v imenu generalnega sekretariata Sveta. Nalogi za bančna nakazila zahtevajo skupni podpis dveh uslužbencev, ki ju imenuje Generalni sekretar, eden od njiju pa je računovodja.Člen 18Če finančni nadzornik ne izda odobritve, predpisane v členih 13, 14 ali 16, odredbodajalec pa vztraja pri svojem predlogu, se zadeva predloži generalnemu sekretarju. Razen v primerih, ko je razpoložljivost dodeljenih sredstev dvomljiva, lahko generalni sekretar z ustrezno utemeljeno odločitvijo prekliče zavrnitev in potrdi nalog za izterjavo, prevzem obveznosti za izdatke ali nalog za izplačilo. Generalni sekretar o taki odločitvi v enem mesecu obvesti Računsko sodišče. Odločitev se uporablja od dneva zavrnitve odobritve.Člen 19Disciplinska odgovornost odredbodajalca, finančnega nadzornika in računovodje v primeru, ko kršijo določbe te finančne uredbe, se določi v Kadrovskih predpisih za uradnike Evropskih skupnosti.Člen 20Konti se vodijo po metodi dvojnega vpisa na osnovi koledarskega leta. Prikazovati morajo vse prihodke in izdatke za finančno leto.POGLAVJE IVPrispevki državČlen 211. Proračunski prihodek sestavljajo finančni prispevki naslednjih držav članic: Belgije, Danske, Nemčije, Grčije, Španije, Francije, Italije, Luksemburga, Nizozemske, Avstrije, Portugalske, Finske in Švedske, prav tako Islandije in Norveške.2. Finančni prispevki teh držav se določijo v proračunu in izrazijo v evrih.Člen 22Države, navedene v členu 21, svoje finančne prispevke predložijo generalnemu sekretarju v skladu z naslednjo formulo:Višina prispevkov, ki jih plačajo države članice, navedene v členu 21, na eni strani ter Islandija in Norveška ("druge države") na drugi strani, se izračuna letno na podlagi deleža vsake teh držav članic in drugih držav v skupnem bruto domačem proizvodu (BDP) za predhodno leto vseh držav, navedenih v členu 21. Višina prispevkov teh držav članic se izračuna letno ob upoštevanju prispevkov drugih držav na podlagi razmerja sredstev DDV, ki jih je vsaka teh držav plačala v skupna sredstva DDV Evropskih skupnosti, kot je bilo določeno v zadnji spremembi proračuna Skupnosti med predhodnim finančnim letom.Člen 231. Generalni sekretar posreduje zahteve za prispevke vsaki državi, navedeni v členu 21, s pismom preko državnih uprav, katerih podatki so mu bili sporočeni.2. To pismo vsebuje naslednje podatke:- odločitev o sprejemu proračuna ali, v primeru sklicevanja na člen 6, odločitev za zahtevek po prispevkih po začasnih dvanajstinah,- znesek, ki ga mora plačati vsaka država, izračunan v evrih, v skladu s ključem, določenim v členu 22,- podrobnosti, potrebne za plačilo prispevka.3. Prispevki se plačajo na bančni račun, naveden v členu 17.4. Plačajo se v evrih.Člen 241. Države, navedene v členu 21, morajo plačati 25 % svojega prispevka najkasneje do 15. februarja, 1. aprila, 1. julija in 1. oktobra.2. Če država ne bi izpolnila svojih finančnih obveznosti, se po analogiji uporabijo obstoječa pravila Skupnosti o obrestih, ki se zaračunajo v primeru prepoznega plačila prispevkov v proračun Skupnosti.POGLAVJE VPredložitev in revizija kontovČlen 251. Generalni sekretar v dveh mesecih od konca obdobja izvajanja proračuna sestavi obračun prihodkov in izdatkov in bilanco ter ju preda delovni skupini SIS.2. Obračun prihodkov in izdatkov zajema vse transakcije glede prihodkov in izdatkov, ki se nanašajo na prejšnje finančno leto. Preda se v enaki obliki in po enakih porazdelitvah kot proračun.3. Poročilu se priloži naslednje:- izjavo, ki kaže položaj vsake od držav, navedenih v členu 21, kar zadeva plačilo njenega finančnega prispevka in- izjavo o prenosu sredstev.4. Bilanca prikazuje proračunsko aktivo in pasivo na dan 31. decembra predhodnega finančnega leta.Člen 261. Računsko sodišče se naprosi za revizijo kontov.2. Generalni sekretar preda obračun prihodkov in izdatkov ter bilanco Računskemu sodišču v 15 dneh po izteku roka iz člena 25(1).3. Namen revizije Računskega sodišča je ugotoviti, da so bili vsi prihodki prejeti in da so vsi izdatki nastali zakonito in v skladu s pravili in upravljanimi pogodbami, proračunom in to finančno uredbo.4. Generalni sekretar Računskemu sodišču zagotovi vse zmogljivosti, ki jih bo potrebovalo pri opravljanju svoje naloge.Člen 27Obračun prihodkov in izdatkov, bilanco in poročilo Računskega sodišča, ki ga spremljajo, kjer je to primerno, pripombe generalnega sekretarja, se do 1. julija predloži državam, navedenih v členu 21. Države članice iz člena 21, ki se sestanejo v okviru Svetu, Generalnemu sekretarju glede izvajanja proračuna dajo razrešnico.POGLAVJE VIKončne določbeČlen 28Uvedba določb schengenskega pravnega reda v zvezi s Schengenskim informacijskim sistemom za državo, ki ni navedena v členu 21, v nadaljevanju "druga država" pomeni:- ponovno prilagoditev deleža prispevkov držav, navedenih v členu 21, kot je predpisano v členu 22,- prilagoditev prispevkov držav, omenjenih v členu 21, da bi določili prispevek, ki naj ga druga država plačuje za delovanje II. faze omrežja Sirene za celotno tekoče finančno leto,- prilagoditev prispevkov držav, navedenih v členu 21, za določitev deleža prejšnjih stroškov namestitve II. faze omrežja Sirene, ki naj bremenijo drugo državo. Ta odstotek se izračuna na podlagi razmerja sredstev DDV, ki jih je druga država plačala v skupna sredstva DDV Evropskih skupnosti za predhodna finančna leta, v katerih so nastali stroški, potrebni za namestitev II. faze omrežja Sirene. Prispevek v odstotkih gre v dobropis za države, navedene v členu 21, za znesek v sorazmerju njihovega deleža, kot je izračunan v skladu s členom 22. Druge države lahko izbirajo med dodelitvijo določenega zneska po svojem deležu veljavnega proračuna ali zahtevo po povračilu.Člen 29Ta finančna uredba se smiselno uporablja za izvrševanje prihodkov in izdatkov, potrebnih za izpolnjevanje obveznosti, ki izhajajo iz pogodb, navedenih v členu 1 Sklepa Sveta z dne 3. maja 1999, za preostalo obdobje finančnega leta, v katerem začne veljati ta uredba.Člen 301. Ta finančna uredba začne učinkovati takoj.2. Objavi se v Uradnem listu Evropskih skupnosti.V Bruslju, 3. maja 1999Za SvetPredsednikJ. Fischer[1] UL L 123, 13.5.1999, str. 49.[2] UL L 356, 31.12.1977, str. 1.--------------------------------------------------


title: Sklep Sveta z dne 11. aprila 2016 o novi sestavi upravnega odbora Evropskega centra za razvoj poklicnega usposabljanja

text:
               19.4.2016

               SL

               Uradni list Evropske unije

               C 137/2

         SKLEP SVETA
   z dne 11. aprila 2016
   o novi sestavi upravnega odbora Evropskega centra za razvoj poklicnega usposabljanja
   (2016/C 137/02)
   SVET EVROPSKE UNIJE JE –
   ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja in zlasti člena 4 Uredbe (1),
   ob upoštevanju predloga za imenovanje, ki ga je predložila avstrijska vlada,
   ob upoštevanju predloga, ki ga je Komisija poslala Svetu v zvezi s kandidatom za predstavnika delodajalcev,
   ob upoštevanju naslednjega:

               (1)

               Svet je s sklepoma z dne 14. julija 2015 (2) in 14. septembra 2015 (3) imenoval člane upravnega odbora Evropskega centra za razvoj poklicnega usposabljanja za obdobje od 18. septembra 2015 do 17. septembra 2018.

               (2)

               Zaradi odstopa Reinharda NÖBAUERJA se je sprostilo mesto avstrijskega člana v skupini vladnih predstavnikov upravnega odbora navedenega centra.

               (3)

               Zaradi odstopa Michaela PILIKOSA se je sprostilo mesto ciprskega člana v skupini predstavnikov organizacij delodajalcev pri upravnem odboru navedenega centra.

               (4)

               Člane upravnega odbora navedenega centra bi bilo treba imenovati za preostanek sedanjega mandata, ki se izteče 17. septembra 2018 –

         SPREJEL NASLEDNJI SKLEP:
   Člen 1
   Za člana upravnega odbora Evropskega centra za razvoj poklicnega usposabljanja se za preostanek mandata, ki se izteče 17. septembra 2018, imenujeta:
   PREDSTAVNIKI VLAD:

               AVSTRIJA

               Eduard STAUDECKER

         PREDSTAVNIKI ORGANIZACIJ DELODAJALCEV:

               CIPER

               Michael ANTONIU

         Člen 2
   Ta sklep se informativno objavi v Uradnem listu Evropske unije.

      V Luxembourgu, 11. aprila 2016

            Za Svet

            Predsednik

         M.H.P. VAN DAM

      (1)  UL L 39, 13.2.1975, str. 1.

      (2)  UL C 232, 16.7.2015, str. 2.

      (3)  UL C 305, 16.9.2015, str. 2.


title: Sklep Sveta 2014/449/SZVP z dne 10. julija 2014 o omejevalnih ukrepih glede na razmere v Južnem Sudanu

text:
               11.7.2014

               SL

               Uradni list Evropske unije

               L 203/100

         SKLEP SVETA 2014/449/SZVP
   z dne 10. julija 2014
   o omejevalnih ukrepih glede na razmere v Južnem Sudanu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 18. julija 2011 sprejel Sklep 2011/423/SZVP (1).

               (2)

               Svet je 20. januarja 2014 sklenil, da bi bilo treba razmisliti o usmerjenih omejevalnih ukrepih proti posameznikom, ki ovirajo mirovni proces v Južnem Sudanu, da bi podprli prizadevanja Afriške unije (AU) in Medvladne agencije za razvoj (IGAD) ob tesnem usklajevanju z mednarodnimi partnerji. Svet je 17. marca 2014 znova zatrdil, da je pripravljen preučiti takšne ukrepe v zvezi z Južnim Sudanom.

               (3)

               Svet ostaja močno zaskrbljen zaradi razmer v Južnem Sudanu. Zato bi bilo treba uvesti omejevalne ukrepe zoper osebe, ki med drugim tudi z nasilnimi dejanji ali kršitvami dogovorov o premirju ovirajo politični proces v Južnem Sudanu, pa tudi zoper osebe, odgovorne za resne kršitve človekovih pravic v Južnem Sudanu.

               (4)

               Zaradi jasnosti bi bilo treba omejevalne ukrepe zoper osebe, ki ovirajo politični proces v Južnem Sudanu ali ki so odgovorne za resne kršitve človekovih pravic v Južnem Sudanu, in omejevalne ukrepe, ki so že bili uvedeni s Sklepom 2011/423/SZVP, v kolikor se nanašajo na Južni Sudan, združiti v en sam pravni instrument–

         SPREJEL NASLEDNJI SKLEP:
   Člen 1
   1.   Državljani držav članic ne smejo s svojih ozemelj ali z uporabo plovil ali letal pod svojo zastavo prodajati, dobavljati, prenašati ali izvažati orožja in z orožjem povezanega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za našteto v Južni Sudan, ne glede na to, ali navedeno izvira z ozemelj držav članic ali ne.
   2.   Prepovedano je tudi:

               (a)

               posredno ali neposredno zagotavljati tehnično pomoč, posredniške ali druge storitve fizičnim ali pravnim osebam, subjektom ali organom v Južnem Sudanu v zvezi s predmeti iz odstavka 1 ali z njihovim dobavljanjem, izdelavo, vzdrževanjem in uporabo v tej državi;

               (b)

               posredno ali neposredno zagotavljanje finančne podpore ali financiranja, zlasti in vključno s subvencijami, posojili in zavarovanji izvoznih kreditov, kakor tudi zavarovanji ter pozavarovanji za prodajo, dobavo, prenos ali izvoz predmetov iz odstavka 1 ali za zagotavljanje sorodne tehnične pomoči, posredniških ali drugih storitev fizičnim ali pravnim osebam, subjektom ali organom v Južnem Sudanu v zvezi s temi predmeti ali za njihovo uporabo v tej državi;

               (c)

               zavestno in namerno sodelovati pri dejavnostih, katerih namen ali učinek je izogibanje ukrepom, navedenim v točkah (a) ali (b).

         Člen 2
   1.   Člen 1 se ne uporablja za:

               (a)

               prodajo, dobavo, prenos ali izvoz vojaške opreme, ki ni smrtonosna in je namenjena humanitarnim potrebam, nadzoru na področju človekovih pravic ali zaščitni uporabi ali za programe ZN, AU,Evropske unije ali Medvladne agencije za razvoj (IGAD) za vzpostavitev institucij, ali za material, ki je namenjen operacijam Evropske unije, ZN in AU na področju kriznega upravljanja;

               (b)

               prodajo, dobavo, prenos ali izvoz nebojnih vozil, ki so bila izdelana ali opremljena z materiali za balistično zaščito in so namenjena izključno za zaščito osebja Evropske unije in njenih držav članic ali osebja ZN, AU ali IGAD v Južnem Sudanu;

               (c)

               zagotavljanje tehnične pomoči, posredniških in drugih storitev v zvezi z opremo ali programi in operacijami iz točke (a);

               (d)

               zagotavljanje financiranja in finančne pomoči v zvezi z opremo ali programi in operacijami iz točke (a);

               (e)

               prodajo, dobavo, prenos ali izvoz opreme za odstranjevanje min in materiala, ki se uporablja pri operacijah odstranjevanja min;

               (f)

               prodajo, dobavo, prevoz ali izvoz vojaške opreme, ki ni smrtonosna in je namenjena izključno v podporo reformi varnostnega sektorja v Južnem Sudanu, ter financiranje in zagotavljanje finančne ali tehnične pomoči, ki je povezana s takšno opremo;

         pod pogojem, da so pristojni organi zadevnih držav članic vnaprej odobrili te dobave.
   2.   Člen 1 se prav tako ne uporablja za zaščitna oblačila, vključno z neprebojnimi jopiči in vojaškimi čeladami, ki so jih izključno za lastno uporabo v Južni Sudan začasno izvozili osebje Evropske unije ali njenih držav članic, osebje ZN ali IGAD, ali predstavniki medijev,delavci v humanitarnih in razvojnih organizacijah ter njihovo spremno osebje.
   3.   Države članice presojajo pošiljke po tem členu od primera do primera, pri čemer v celoti upoštevajo merila, opredeljena v Skupnem stališču Sveta 2008/944/SZVP (2). Države članice zahtevajo ustrezna jamstva, da se preprečijo zlorabe dovoljenj, izdanih na podlagi tega člena, in po potrebi zagotovijo vrnitev opreme.
   Člen 3
   1.   Države članice sprejmejo ukrepe, potrebne za preprečitev vstopa na njihova ozemlja ali tranzita čeznje osebam, ki med drugim tudi z nasilnimi dejanji ali kršitvami dogovorov o premirju ovirajo politični proces v Južnem Sudanu, pa tudi osebam, odgovornim za resne kršitve človekovih pravic v Južnem Sudanu, ter z njim povezanim osebam, kot so navedene v Prilogi.
   2.   Odstavek 1 ne zavezuje nobene države k temu, da bi lastnim državljanom odklonila vstop na svoje ozemlje.
   3.   Odstavek 1 ne vpliva na primere, ko posamezno državo članico zavezuje mednarodnopravna obveznost, in sicer:

               (a)

               kot državo gostiteljico mednarodne medvladne organizacije;

               (b)

               kot državo gostiteljico mednarodne konference, sklicane s strani ali pod pokroviteljstvom ZN;

               (c)

               v skladu z večstranskim sporazumom o dodeljenih privilegijih in imunitetah; ali

               (d)

               v okviru Lateranske pogodbe, ki sta jo leta 1929 sklenila Sveti sedež (Vatikanska mestna država) in Italija.

         4.   Odstavek 3 se uporablja tudi v primerih, ko je država članica gostiteljica Organizacije za varnost in sodelovanje v Evropi (OVSE).
   5.   Svet je ustrezno obveščen o vseh primerih, ko država članica odobri izjemo v skladu z odstavkoma 3 ali 4.
   6.   Države članice lahko odobrijo izjemo od ukrepov na podlagi odstavka 1, kadar je potovanje utemeljeno z nujnimi humanitarnimi potrebami ali z udeležbo na medvladnih srečanjih in srečanjih, ki jih podpira Evropska unija ali jih gosti država članica, ki predseduje OVSE, in na katerih poteka politični dialog za spodbujanje političnih ciljev omejevalnih ukrepov, vključno z demokracijo, človekovim pravicam in pravno državo v Južnem Sudanu.
   7.   Država članica, ki želi odobriti izjeme iz odstavka 6, o tem pisno uradno obvesti Svet. Izjema se šteje za odobreno, razen če eden ali več članov Sveta ne vloži pisnega ugovora v dveh delovnih dneh po prejemu uradnega obvestila o predlagani izjemi. Če eden ali več članov Sveta vloži ugovor, lahko Svet s kvalificirano večino odloči, da se predlagana izjema odobri.
   8.   Kadar država članica ob upoštevanju odstavkov 3, 4, 6 in 7 osebam s seznama iz Priloge odobri vstop na svoje ozemlje ali tranzit čezenj, je odobritev strogo omejena na namen, za katerega je bila podeljena, in na osebe, na katere se neposredno nanaša.
   Člen 4
   1.   Zamrznejo se vsa sredstva ali gospodarski viri, ki pripadajo, so v lasti ali s katerimi razpolagajo ali jih nadzirajo osebe, ki med drugim z nasilnimi dejanji ali kršitvami dogovorov o premirju ovirajo politični proces v Južnem Sudanu, pa tudi osebe, odgovorne za resne kršitve človekovih pravic v Južnem Sudanu, ter z njimi povezane fizične ali pravne osebe, subjekti ali organi, kot so navedeni v Prilogi.
   2.   Fizičnim ali pravnim osebam, subjektom ali organom s seznama v Prilogi ne smejo biti neposredno ali posredno dana na razpolago ali v njihovo korist nikakršna sredstva ali gospodarski viri.
   3.   Pristojni organ države članice lahko pod takšnimi pogoji, za katere meni, da so primerni, odobri sprostitev nekaterih zamrznjenih sredstev ali gospodarskih virov ali razpolaganje z njimi, potem ko je ugotovil, da so ta sredstva ali gospodarski viri:

               (a)

               nujni za osnovne potrebe oseb s seznama v Prilogi in njihovih vzdrževanih družinskih članov, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za storitve javne komunale;

               (b)

               namenjeni izključno za plačilo razumnih honorarjev in povračilo nastalih izdatkov, povezanih z zagotavljanjem pravnih storitev;

               (c)

               namenjeni izključno za plačilo pristojbin ali stroškov storitev za redno ohranjanje ali vzdrževanje zamrznjenih sredstev ali gospodarskih virov, ali

               (d)

               potrebni za kritje izrednih stroškov, pod pogojem, da je pristojni organ o razlogih, zaradi katerih meni, da bi bilo treba izdati posebno odobritev, uradno obvestil pristojne organe drugih držav članic in Komisijo vsaj dva tedna pred odobritvijo.

         Zadevna država članica obvesti druge države članice in Komisijo o vseh odobritvah, izdanih na podlagi tega odstavka.
   4.   Kot odstopanje od odstavka 1 lahko pristojni organi države članice odobrijo sprostitev nekaterih zamrznjenih sredstev ali gospodarskih virov, če so izpolnjeni naslednji pogoji:

               (a)

               sredstva ali gospodarski viri so predmet arbitražne odločbe, izdane pred datumom uvrstitve fizične ali pravne osebe, subjekta ali organa iz odstavka 1 na seznam v Prilogi, ali sodne ali upravne odločbe, izdane v Uniji, ali sodne odločbe, izvršljive v zadevni državi članici, pred navedenim datumom ali po njem;

               (b)

               sredstva ali gospodarski viri se bodo uporabljali izključno za poravnavo terjatev, ki so zavarovane s takšno odločbo ali so v takšni odločbi priznane kot veljavne, v mejah, določenih z veljavno zakonodajo in predpisi, ki urejajo pravice oseb s takimi terjatvami;

               (c)

               odločba ni v korist fizične ali pravne osebe, subjekta ali organa s seznama v Prilogi in

               (d)

               priznanje odločbe ni v nasprotju z javnim redom zadevne države članice.

         Zadevna država članica obvesti druge države članice in Komisijo o vseh odobritvah, izdanih na podlagi tega odstavka.
   5.   Odstavek 1 fizični ali pravni osebi, subjektu ali organu s seznama ne preprečuje, da bi plačal zapadlo plačilo po pogodbi, ki je bila sklenjena pred datumom uvrstitve take fizične ali pravne osebe, subjekta ali organa na seznam v Prilogi, pod pogojem, da je zadevna država članica ugotovila, da plačila neposredno ali posredno ne bo prejela fizična ali pravna oseba, subjekt ali organ iz odstavka 1.
   6.   Določba odstavka 2 se ne uporablja za pripise k zamrznjenim računom iz naslova:

               (a)

               obresti ali drugih donosov teh računov;

               (b)

               zapadla plačila po pogodbah, dogovorih ali obveznostih, sklenjenih ali nastalih pred datumom, ko so za te račune začeli veljati ukrepi iz odstavkov 1 in 2, ali

               (c)

               zapadla plačila po sodnih, upravnih ali arbitražnih odločbah, izdanih v Uniji ali izvršljivih v zadevni državi članici,

         pod pogojem, da za vse takšne obresti, druge dohodke in plačila še naprej veljajo ukrepi iz odstavka 1.
   Člen 5
   1.   Svet na predlog države članice ali visokega predstavnika Unije za zunanje zadeve in varnostno politiko odloča o določitvi seznama iz priloge in njegovih spremembah.
   2.   Svet o sklepu iz odstavka 1, vključno z razlogi za uvrstitev na seznam, obvesti zadevno fizično ali pravno osebo, subjekt ali organ, bodisi neposredno, če je naslov znan, bodisi z objavo obvestila, s čimer da taki fizični ali pravni osebi, subjektu ali organu možnost, da predloži pripombe.
   3.   Kadar so predložene pripombe ali novi tehtni dokazi, Svet pregleda sklep iz odstavka 1 in o tem ustrezno obvesti zadevno fizično ali pravno osebo, subjekt ali organ.
   Člen 6
   1.   V Prilogi se navedejo razlogi za uvrstitev oseb iz členov 3(1) in 4(1) na seznam.
   2.   Priloga vključuje tudi podatke, potrebne za identifikacijo zadevnih oseb, kadar so ti podatki na voljo. Ti podatki so lahko imena, vključno s privzetimi imeni, datum in kraj rojstva, državljanstvo, številka potnega lista in osebne izkaznice, spol, naslov, če je znan, ter funkcija ali poklic. Pri pravnih osebah, subjektih ali organih lahko te informacije vključujejo imena, kraj in datum registracije, matično številko in sedež podjetja.
   Člen 7
   Da bi bili ukrepi, določeni v tem sklepu, čim bolj učinkoviti, Unija spodbuja tretje države k sprejetju omejevalnih ukrepov, podobnih ukrepom iz tega sklepa.
   Člen 8
   Ta sklep začne veljati na dan objave v Uradnem listu Evropske unije.
   Ta sklep se uporablja do 12. julija 2015.
   Ta sklep se redno pregleduje. Če Svet meni, da cilji sklepa niso bili doseženi, ga po potrebi obnovi ali spremeni.

      V Bruslju, 10. julija 2014

            Za Svet

            Predsednik

         S. GOZI

      (1)  Sklep Sveta 2011/423/SZVP z dne 18. julija 2011 o omejevalnih ukrepih proti Sudanu in Južnemu Sudanu ter razveljavitvi Skupnega stališča 2005/411/SZVP (UL L 188, 19.7.2011, str. 20).

      (2)  Skupno stališče Sveta 2008/944/SZVP z dne 8. decembra 2008, ki opredeljuje skupna pravila glede nadzora izvoza vojaške tehnologije in opreme (UL L 335, 30.12.2008, str. 99).

      PRILOGA
      Seznam fizičnih ali pravnih oseb, subjektov ali organov iz členov 3 in 4.

                  Ime

                  Podatki o istovetnosti

                  Razlogi

                  Datum uvrstitve na seznam

                  1.

                  Santino DENG
                  (alias: Santino Deng Wol)

                  Poveljnik tretje pehotne divizije Sudanske ljudske osvobodilne vojske (SPLA)

                  Santino Deng je poveljnik tretje pehotne divizije SPLA, ki je sodelovala pri ponovnem zavzetju kraja Bentiu maja 2014. Santino Deng je tako odgovoren za kršitev dogovora o premirju, sklenjenega 23. januarja.

                  11.7.2014

                  2.

                  Peter GADET
                  (alias: Peter Gatdet Yaka; Peter Cadet; Peter Gadet Yak; Peter Gadet Yaak: Peter Gatdet Yaak; Peter Gatdet; Peter Gatdeet Yaka)

                  Vodja protivladne milice Nuer
                  Kraj rojstva: Mayom, zvezna država Unity

                  Peter Gadet je vodja protivladne milice Nuer, ki je od 15. do 17. aprila 2014 izvedla napad na Bentiu in s tem kršila dogovor o premirju, sklenjenem 23. januarja. V napadu je bilo ubitih več kot 200 civilistov. Peter Gadet je tako odgovoren za podpihovanje nasilja, s čimer ovira politični proces v Južnem Sudanu, in za hude kršitve človekovih pravic.

                  11.7.2014


title: Sklep Komisije z dne 14. decembra 2001 o priznavanju petih izraelskih preskusnih laboratorijev, ki na svojem strokovnem področju ustrezajo zahtevam dobre laboratorijske prakse (DLP)

text:
Pomembno pravno obvestilo

|

32002D0228

Uradni list L 075 , 16/03/2002 str. 0068 - 0069

		Sklep Komisijez dne 14. decembra 2001o priznavanju petih izraelskih preskusnih laboratorijev, ki na svojem strokovnem področju ustrezajo zahtevam dobre laboratorijske prakse (DLP)(2002/228/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Sklepa Sveta 1999/662/ES z dne 19. julija 1999 o sklenitvi Sporazuma o medsebojnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael [1] in zlasti člena 3(1) Sklepa,po posvetovanju s Posebnim odborom, ki ga imenuje Svet,ob upoštevanju naslednjega:(1) Po inšpekcijskih pregledih, ki so jih med 28. marcem 1996 in 1. januarjem 2000 v skladu s členom 12 Sporazuma o vzajemnem priznavanju načel OECD za dobro laboratorijsko prakso (DLP) in o programih nadzora skladnosti med Evropsko skupnostjo in Državo Izrael opravili pristojni inšpektorji ES, se je izkazalo, da pet izraelskih preskusnih laboratorijev na svojem strokovnem področju izpolnjuje zahteve DLP.(2) Skupnost mora v skladu s členom 12 Sporazuma priznati navedenih pet preskusnih laboratorijev –SKLENIL NASLEDNJE:Edini členSkupnost priznava, da je pet izraelskih preskusnih laboratorijev, navedenih v Prilogi, na svojem strokovnem področju skladnih z DLP.V Bruslju, 14. decembra 2001Za KomisijoPascal LamyČlan Komisije[1] UL L 263, 9.10.1999, str. 6.--------------------------------------------------PRILOGAIzraelski preskusni laboratoriji, ki so na svojem strokovnem področju skladni z DLPAgan Chemical Manufacturers LtdAnalytical Laboratory77102 Ashdod,IzraelStrokovno področje: Fizikalno-kemijska preskušanjaAminolab LtdAnalytical Laboratory ServicesWeizmann Science Park76326 Rehovot,IzraelStrokovno področje: Analizna in klinična kemijaAnalyst Research LaboratoriesHamanov Street 376111 Rehovot,IzraelStrokovno področje: Fizikalno-kemijska preskušanja ter analizna in klinična kemijaHarlan Biotech Israel LtdKiryat Weizmann,Building #13B76326 Rehovot,IzraelStrokovno področje: Toksikološke študijeMakteshim Chemical Works LtdPhysicochemical Research84100 Beer Sheva,IzraelStrokovno področje: Fizikalno-kemijska--------------------------------------------------


title: Sklep Komisije (EU) 2015/163 z dne 21. novembra 2014 o združljivosti ukrepov, ki jih bo sprejela Poljska v skladu s členom 14 Direktive 2010/13/EU Evropskega parlamenta in Sveta o usklajevanju nekaterih zakonov in drugih predpisov držav članic o opravljanju avdiovizualnih medijskih storitev (Direktiva o avdiovizualnih medijskih storitvah), s pravom Unije

text:
               3.2.2015

               SL

               Uradni list Evropske unije

               L 27/37

         SKLEP KOMISIJE (EU) 2015/163
   z dne 21. novembra 2014
   o združljivosti ukrepov, ki jih bo sprejela Poljska v skladu s členom 14 Direktive 2010/13/EU Evropskega parlamenta in Sveta o usklajevanju nekaterih zakonov in drugih predpisov držav članic o opravljanju avdiovizualnih medijskih storitev (Direktiva o avdiovizualnih medijskih storitvah), s pravom Unije
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2010/13/EU Evropskega parlamenta in Sveta z dne 10. marca 2010 o usklajevanju nekaterih zakonov in drugih predpisov držav članic o opravljanju avdiovizualnih medijskih storitev (Direktiva o avdiovizualnih medijskih storitvah) (1) in zlasti člena 14(2) Direktive,
   ob upoštevanju mnenja odbora, ustanovljenega na podlagi člena 29 Direktive 2010/13/EU,
   ob upoštevanju naslednjega:

               (1)

               Z dopisom z dne 19. avgusta 2014 je Poljska Komisijo obvestila o nekaterih ukrepih, ki jih je treba sprejeti v skladu s členom 14(1) Direktive 2010/13/EU.

               (2)

               Komisija je v obdobju treh mesecev od dneva navedenega obvestila preverila, ali so navedeni ukrepi skladni s pravom Unije, zlasti kar zadeva sorazmernost ukrepov in preglednost nacionalnega posvetovalnega postopka.

               (3)

               Komisija je pri preverjanju ukrepov upoštevala razpoložljive podatke o poljskem trgu avdiovizualnih storitev, zlasti glede učinka na televizijski trg.

               (4)

               Poljska je po obsežnem posvetovanju na jasen in pregleden način pripravila seznam dogodkov velikega družbenega pomena.

               (5)

               Na podlagi podrobnih dokazov in podatkov o gledanosti, ki so jih predložili poljski organi, so službe Komisije preverile, ali seznam zadevnih dogodkov, pripravljen v skladu s členom 14(1) Direktive 2010/13/EU, izpolnjuje vsaj dve od naslednjih meril, ki so zanesljivi pokazatelji pomembnosti dogodka za družbo: (i) poseben vsesplošni odziv v državi članici in ne zgolj pomembnost za tiste, ki običajno spremljajo zadeven športni dogodek ali dejavnost; (ii) prebivalci države članice dogodku vsesplošno pripisujejo poseben kulturni pomen, zlasti glede spodbujanja kulturne identitete; (iii) sodelovanje državne reprezentance v zadevnem dogodku v okviru mednarodno pomembnega tekmovanja ali turnirja in (iv) dejstvo, da se dogodek običajno predvaja na brezplačni televiziji in da pritegne velik del televizijskih gledalcev.

               (6)

               Seznam dogodkov velikega družbenega pomena vključuje dogodke, ki so že na predpisanem seznamu iz člena 20b Zakona o radiofuziji z dne 29. decembra 1992, kot je bil spremenjen z zakonom z dne 31. marca 2000, in druge dogodke, ki so del osnutka uredbe sveta za radiofuzijo o oblikovanju seznama pomembnih dogodkov. Več zadevnih dogodkov na splošno velja za dogodke velikega družbenega pomena, na primer poletne in zimske olimpijske igre ter finale in polfinale svetovnega in evropskega nogometnega prvenstva. Seznam vključuje tudi druge nogometne tekme v okviru navedenih dveh dogodkov, ki jih igra poljska državna reprezentanca, vključno s kvalifikacijskimi tekmami. Poljski organi so dokazali, da imajo ti dogodki široko televizijsko občinstvo in se po tradiciji prenašajo na brezplačnih televizijskih postajah. Poleg tega imajo na Poljskem poseben vsesplošni odziv, saj so priljubljeni zlasti pri splošni javnosti in ne le pri tistih, ki običajno spremljajo športne dogodke. Poleg tega nekatere tekme na svetovnem in evropskem nogometnem prvenstvu, vključno s kvalifikacijskimi, igra poljska državna reprezentanca.

               (7)

               Te nogometne tekme na uradnih turnirjih in v ligi prvakov ali pokalu UEFA, na katerih nastopa poljska državna reprezentanca ali poljski klub, pritegnejo velik del televizijskih gledalcev in se po tradiciji prenašajo na brezplačnih televizijskih postajah ter imajo poseben vsesplošni odziv na Poljskem.

               (8)

               Tekme svetovnega in evropskega prvenstva v odbojki za moške in ženske, kjer nastopa poljska državna reprezentanca, vključno s kvalifikacijskima turnirjema in svetovno ligo v odbojki za moške, pritegnejo velik del televizijskih gledalcev in se po tradiciji prenašajo na brezplačnih televizijskih postajah. Poleg tega te tekme vzbudijo posebno in široko zanimanje na Poljskem, tudi med gledalci, ki običajno ne spremljajo tega športa. Igra jih državna reprezentanca na mednarodnem turnirju velikega pomena. Zanimanje je povečano tudi zaradi tega, ker so poljski udeleženci na teh turnirjih dosegli pomembne uspehe.

               (9)

               Poleg tega, da polfinale in finale svetovnega in evropskega prvenstva v rokometu za moške pritegneta velik del televizijskih gledalcev in se po tradiciji prenašata na brezplačnih televizijskih postajah, ta dva dogodka vzbudita posebno in široko zanimanje na Poljskem, tudi med gledalci, ki običajno ne spremljajo tega športa. Druga tekmovanja v času polfinala in finala svetovnega in evropskega rokometnega prvenstva za moške, na katerih sodeluje poljska državna reprezentanca, prav tako pritegnejo velik del televizijskih gledalcev in se po tradiciji prenašajo na brezplačnih televizijskih postajah. Poleg tega ta tekmovanja vzbudijo posebno in široko zanimanje na Poljskem, tudi med gledalci, ki običajno ne spremljajo tega športa. Vključujejo državno reprezentanco na mednarodnem turnirju velikega pomena, kjer so poljski udeleženci dosegli pomembne uspehe.

               (10)

               Poleg tega, da svetovno prvenstvo v nordijskem smučanju, tekme svetovnega pokala v smučarskih skokih in tekme svetovnega pokala v teku na smučeh za ženske pritegnejo velik del televizijskih gledalcev in se po tradiciji prenašajo na brezplačnih televizijskih postajah, ti dogodki vzbudijo posebno in široko zanimanje na Poljskem, tudi med gledalci, ki običajno ne spremljajo teh športov. Vključujejo poljsko državno reprezentanco na mednarodnem turnirju velikega pomena, kjer so poljski udeleženci dosegli pomembne uspehe.

               (11)

               Svetovno prvenstvo v atletiki pritegne široko televizijsko občinstvo in se po tradiciji prenaša na brezplačnih televizijskih postajah. Poleg tega ta dogodek vzbudi posebno in široko zanimanje na Poljskem, tudi med gledalci, ki običajno ne spremljajo tega športa. Poljski tekmovalci so dosegli pomembne uspehe v skoku ob palici, metu krogle in metu diska.

               (12)

               Ob upoštevanju podrobnosti predvajanja navedenih dogodkov velikega družbenega pomena, opredelitve „kvalificiranega izdajatelja televizijskega programa“, vloge sveta za radiofuzijo pri mehanizmu za reševanje sporov v primeru sporov med izvajanjem ukrepov ter predvidenega datuma začetka veljavnosti končnih poljskih ukrepov (12 mesecev po objavi v Uradnem listu Evropske unije) zadevni ukrepi ne presegajo tistega, kar je potrebno za dosego zastavljenega cilja, tj. varstva pravice do obveščanja in širokega dostopa javnosti do televizijskih prenosov nacionalnih ali nenacionalnih dogodkov velikega družbenega pomena. Zato se lahko zaključi, da učinki na lastninsko pravico, kot je določena v členu 17 Listine EU o temeljnih pravicah, ne presegajo tistih, ki so neločljivo povezani z vključitvijo dogodkov na seznam iz člena 14(1) Direktive 2010/13/EU.

               (13)

               Iz istih razlogov se ukrepi Poljske zaradi velikega javnega interesa za zagotovitev širokega javnega dostopa do prenosov dogodkov z velikim družbenim pomenom zdijo sorazmerni in upravičujejo odstopanje od temeljne svoboščine opravljanja storitev iz člena 56 Pogodbe o delovanju Evropske unije (PDEU). Poleg tega ukrepi Poljske ne pomenijo diskriminacije drugih postaj, nosilcev pravic in drugih gospodarskih subjektov iz drugih držav članic ali omejevanje njihovega dostopa na trg.

               (14)

               Zadevni ukrepi so združljivi tudi s pravili Unije o konkurenci, ker opredelitev kvalificiranega izdajatelja televizijskega programa, ki izpolnjuje pogoje za predvajanje naštetih dogodkov, temelji na objektivnih merilih, ki omogočajo dejansko in potencialno konkurenco pri pridobivanju pravic za predvajanje teh dogodkov. Poleg tega tudi število zadevnih dogodkov ni tako nesorazmerno, da bi lahko povzročilo izkrivljenje konkurence na podrejenih trgih brezplačnih in plačljivih televizijskih postaj. Zato se lahko šteje, da učinki na svobodno konkurenco ne presegajo tistih, ki so neločljivo povezani z vključitvijo dogodkov na seznam iz člena 14(1) Direktive 2010/13/EU.

               (15)

               Komisija je druge države članice obvestila o ukrepih, ki jih bo sprejela Poljska, in rezultate svojega preverjanja predstavila odboru, ustanovljenem na podlagi člena 29 Direktive 2010/13/EU. Odbor je sprejel pozitivno mnenje –

         SKLENILA:
   Edini člen
   1.   Ukrepi, ki jih bo sprejela Poljska v skladu s členom 14(1) Direktive 2010/13/EU in o katerih je obvestila Komisijo v skladu s členom 14(2) navedene direktive, so skladni s pravom Unije.
   2.   Ukrepi, ki jih je sprejela Poljska, se objavijo v Uradnem listu Evropske unije.

      V Bruslju, 21. novembra 2014

            Za Komisijo

         Günther OETTINGER

            Član Komisije

      (1)  UL L 95, 15.4.2010, str. 1.

      PRILOGA

         Objava v skladu s členom 14 Direktive 2010/13/EU o usklajevanju nekaterih zakonov in drugih predpisov držav članic o opravljanju avdiovizualnih medijskih storitev (Direktiva o avdiovizualnih medijskih storitvah).

      Ukrepi, ki jih je sprejela Poljska in ki se objavijo v skladu s členom 14 Direktive 2010/13/EU, so navedeni v naslednjem odlomku Zakona o radiofuziji z dne 29. decembra 1992 (Uradni list št. 43/2011, točka 226, kot je bil spremenjen) in Uredbe nacionalnega sveta za radiofuzijo z dne 17. novembra 2014 o oblikovanju seznama pomembnih dogodkov:

            „Zakon o radiofuziji z dne 29. decembra 1992

            Člen 20b 1. Izdajatelj televizijskega programa lahko v živo prenaša dogodek velikega družbenega pomena (v nadaljnjem besedilu: pomemben dogodek) samo:

                     (1)

                     na nacionalnem kanalu (programski shemi) na podlagi tega zakona ali licence za oddajanje, ki ga je mogoče spremljati popolnoma brezplačno, razen televizijske naročnine iz Zakona o naročninah z dne 21. aprila 2005 in osnovne naročnine kabelskih operaterjev, ali

                     (2)

                     če isti dogodek prenaša izdajatelj televizijskega programa, ki izpolnjuje pogoje iz pododstavka 1 in ima sklenjeno pogodbo z izdajateljem televizijskega programa, ki je pridobil pravice za prenos zadevnega dogodka, ali s katero koli drugo pooblaščeno stranjo v skladu z določbami odstavka 6.

                     2.

                     Glede na visoko stopnjo interesa javnosti se med drugim naslednji dogodki štejejo za pomembne:

                                 (1)

                                 poletne in zimske olimpijske igre;

                                 (2)

                                 polfinale in finale svetovnega in evropskega prvenstva v nogometu in vse druge tekme na teh dveh dogodkih, ki jih igra poljska državna reprezentanca, vključno s kvalifikacijskimi;

                                 (3)

                                 druge tekme poljske državne nogometne reprezentance na uradnih turnirjih ter tekme v ligi prvakov ali pokalu UEFA, ki jih igrajo poljski klubi.

                     3.

                     Nacionalni svet lahko sprejme uredbo o oblikovanju seznama pomembnih dogodkov, ki niso tisti iz odstavka 2, ob upoštevanju stopnje interesa javnosti za navedene dogodke in njihovega pomena za družabno, gospodarsko in politično življenje.

                     4.

                     Če je pomemben dogodek v več delih, se vsak del šteje za pomemben dogodek.

                     5.

                     Odstavek 1 se uporablja za poznejši prenos, če zamik prenosa pomembnega dogodka ne presega 24 ur in so razlogi za zamik tehtni, na primer:

                                 (1)

                                 zadevni dogodek se odvija med polnočjo in šesto uro zjutraj po poljskem času;

                                 (2)

                                 več pomembnih dogodkov ali njihovih delov se časovno prekriva.

                     6.

                     Odstavek 1 se ne uporablja, če izdajatelj televizijskega programa lahko dokaže, da noben drug izdajatelj programske sheme, ki izpolnjuje pogoje iz odstavka 1(1), ni bil pripravljen skleniti pogodbe za zagotovitev prenosa v skladu z odstavkom 1(2).

                     7.

                     Nacionalni svet za radiofuzijo lahko na podlagi za Poljsko obvezujočih mednarodnih sporazumov sprejme uredbo o oblikovanju:

                                 (1)

                                 seznamov dogodkov, ki jih druge evropske države štejejo za pomembne;

                                 (2)

                                 pravil o uveljavljanju ekskluzivnih pravic televizijskega prenosa dogodkov iz pododstavka 1, da se zagotovi, da uveljavljanje takih pravic s strani izvajalcev televizijskega programa na podlagi tega zakona gledalcev v zadevni državi ne prikrajša za možnost spremljanja navedenih dogodkov v skladu s pravili v navedeni državi in z mednarodnim pravom.“

      URADNI LIST
      REPUBLIKE POLJSKE

         Varšava, 3. december 2014

         Točka 1705

         UREDBA

         NACIONALNEGA SVETA ZA RADIOFUZIJO

         z dne 17. novembra 2014

         o oblikovanju seznama pomembnih dogodkov

      Naslednje določbe so pripravljene v skladu s členom 20b(3) Zakona o radiofuziji z dne 29. decembra 1992 (Uradni list št. 43/2011, točka 226, kot je bil spremenjen (1)):

                     Oddelek 1

                  Ta uredba določa seznam pomembnih dogodkov, ki niso tisti iz člena 20b(2) Zakona o radiofuziji z dne 29. decembra 1992.

                     Oddelek 2

                  Glede na stopnjo interesa javnosti za te dogodke in njihovega pomena za družabno, gospodarsko in politično življenje se naslednji dogodki štejejo za pomembne:

                              (1)

                              tekme poljskih državnih reprezentanc na svetovnem in evropskem prvenstvu v odbojki za moške in ženske, vključno s kvalifikacijskimi tekmami;

                              (2)

                              tekme svetovne lige v odbojki za moške, odigrane na Poljskem;

                              (3)

                              polfinale in finale svetovnega in evropskega prvenstva v rokometu za moške in vse druge tekme na teh dveh dogodkih, ki jih igra poljska državna reprezentanca, vključno s kvalifikacijskimi;

                              (4)

                              svetovno prvenstvo v nordijskem smučanju;

                              (5)

                              tekme svetovnega pokala v smučarskih skokih;

                              (6)

                              tekme svetovnega pokala v teku na smučeh za ženske;

                              (7)

                              svetovno prvenstvo v atletiki.

                     Oddelek 3

                  Ta uredba začne veljati 12 mesecev po datumu objave.

            Predsednik nacionalnega sveta za radiofuzijo: J. DWORAK

         (1)  Spremembe Zakona so bile objavljene v Uradnem listu št. 85/2011, točka 459; št. 112/2011, točka 654; št. 153/2011, točka 903; št. 160/2011, točka 963; in Uradnem listu 2012, točki 1209 in 1315.


title: 2002/2/: Sklep Stalnega odbora držav EFTA št. 2/2002/SO z dne  30. maja 2002  o dostopu javnosti do dokumentov EFTA

text:
               6.4.2006

               SL

               Uradni list Evropske unije

               L 98/76

      SKLEP STALNEGA ODBORA DRŽAV EFTA
   št. 2/2002/SO
   z dne 30. maja 2002
   o dostopu javnosti do dokumentov EFTA
   STALNI ODBOR DRŽAV EFTA –
   JE SKLENIL:
   Člen 1
   Javni so naslednji dokumenti EFTA, povezani z EGP:

               —

               Sporazum EGP

               —

               Prečiščeno besedilo prilog in zapisnikov k Sporazumu EGP

               —

               Dopolnilo EGP k Uradnemu listu

               —

               Seznam sprejetega Sklepa Skupnega odbora EGP

               —

               Pričakovana uradna obvestila v skladu s členom 103

               —

               Celex seznam

               —

               Informativni listi izbranih programov na področju Pododbora IV

               —

               Delovni program predsednika EFTA

               —

               Sklepi skupnega parlamentarnega odbora EGP

               —

               Mnenja posvetovalnega odbora EFTA

               —

               Sklepi posvetovalnega odbora EGP

               —

               Dnevni red Sveta EGP

               —

               Sklepi Sveta EGP

               —

               Dnevni red Stalnega odbora EFTA

               —

               Sklepi Stalnega odbora EFTA

               —

               Dnevni red in zapisnik parlamentarnega odbora EFTA

               —

               Dnevni red in zapisnik parlamentarnega odbora EGP

               —

               Dnevni red in zapisnik posvetovalnega odbora EFTA

               —

               Dnevni red in zapisnik posvetovalnega odbora EGP

               —

               EEA–EFTA komentarji

               —

               Dnevni red Skupnega odbora EGP

               —

               Zapisnik Skupnega odbora EGP (po odobritvi Evropske Komisije)

               —

               Sklepi Skupnega odbora EGP

               —

               Letno poročilo Skupnega odbora EGS

               —

               Seznam predlogov za zakonodajo ES z možno ustreznostjo Sporazumu EGP (ES „pipeline acquis“)

               —

               Seznam odobrene zakonodaje ES, ki je v preučevanju za vključitev v Sporazum EGP

               —

               Statistike v zvezi z EGP, pridobljene s strani Statističnega urada EFTA

               —

               Vsa druga uradna dokumentacija v zvezi z EGP, ki ni zaupna

         Člen 2
   1.   Glede dokumentov EFTA, povezanih z EGP, ki niso navedeni v členu 1, se uporabljajo načela pod naslovi „DRUGI DOKUMENTI EFTA“ in „KAKO DOSEČI, DA BO JAVNOST IMELA DOSTOP DO DRUGIH DOKUMENTOV EFTA“ v Prilogi Odločbe Sveta EFTA št. 2 iz leta 1997 („NAVODILA ZA DOSTOP JAVNOSTI DO DOKUMENTOV EFTA“), ki jo je odobril Stalni odbor dne 27. junija 1997.
   2.   Odločba Sveta št. 2 iz leta 1997 in Priloga odločbe sta priloženi za predstavitev odločbe v namen obveščanja.

      V Bruslju, 30. maja 2002

            Za Stalni odbor

            Predsednik

         Gunnar Snorri GUNNARSON

            Generalni sekretar

         William ROSSIER

      PRILOGA
      „

               ODLOČBA SVETA št. 2 IZ LETA 1997
            (sprejeta na 9. srečanju dne 18. junija 1997)
            NAVODILA ZA DOSTOP JAVNOSTI DO DOKUMENTOV EFTA
            SVET,
            željan, da bi dosegel večjo transparentnost in aktivno obveščanje javnosti o dejavnostih EFTA,
            prepričan o koristi, ki jo ima javnost z najširšim možnim dostopom do dokumentov EFTA,
            ob upoštevanju osnutka navodil, s srečanja z dne 26. septembra 1996, ki ga je Stalni odbor držav EFTA posredoval v preučevanje Svetu EFTA.
            SKLENE:
            Navodila za dostop javnosti do dokumentov EFTA, pripravljenih kot Priloga k tej Odločbi, so odobrena in so lahko na razpolago splošni javnosti.
            Ta odločba naj bi začela veljati, kakor hitro jo bo Stalni odbor držav EFTA sprejel.

            PRILOGA
            NAVODILA ZA DOSTOP JAVNOSTI DO DOKUMENTOV EFTA
            Ta navodila se uporabljajo za zahtevke, naslovljene na Sekretariat, za dostop javnosti do dokumentov EFTA:
            JAVNI DOKUMENTI EFTA

               Javni dokumenti EFTA so:

                        —

                        Stockholmska konvencija;

                        —

                        sporazumi o prosti trgovini s tretjimi državami;

                        —

                        Skupna deklaracija o sodelovanju;

                        —

                        Letna poročila EFTA.

               Javni dokumenti EFTA/EGP so:

                        —

                        Sporazum EGP;

                        —

                        Prečiščeno besedilo Prilog k Sporazumu EGP in Dopolnilu Uradnega lista;

                        —

                        Dnevni red Sveta EGP;

                        —

                        Sklepi Sveta EGP;

                        —

                        Dnevni red Skupnega odbora EGP;

                        —

                        Sklepi Skupnega odbora EGP;

                        —

                        Dnevni red Stalnega odbora držav EFTA;

                        —

                        Seznam sprejetega Sklepa Skupnega odbora EGP;

                        —

                        Seznam predlogov za zakonodajo ES z možno ustreznostjo Sporazumu EGP (ES ‚pipeline acquis‘);

                        —

                        Seznam odobrene zakonodaje ES, ki je v preučevanju za vključitev v Sporazum EGP;

                        —

                        Informativni listi izbranih programov na področju Pododbora IV.

                  Največ zgoraj naštetih podatkov je na voljo na spletni strani EFTA (www.efta.int)
            DRUGI DOKUMENTI EFTA
            Načelo odkritosti se uporablja v največji meri. Dostop javnosti do dokumentov EFTA je mogoč ob upoštevanju določb, ki urejajo zaščito zaupnih podatkov. Zaupnost določenega dokumenta še ni pogoj, da se ga izključi iz javnega obveščanja. Dostop je lahko zavrnjen, ko bi razkritje lahko ogrozilo:

                        —

                        Zaščito javnega interesa (javna varnost, mednarodni odnosi, ipd.);

                        —

                        Zaščito posameznika in zasebnosti;

                        —

                        Zaščito trgovske in industrijske tajnosti;

                        —

                        Zaščito finančnih interesov EFTA;

                        —

                        Zaščito zaupnosti, kot se zahteva od osebe, ki je predložila podatke, ali po zakonodaji države članice, ki je predložila podatke;

                        —

                        Zaščito interesa institucije o zaupnosti postopkov.

                  KAKO DOSEČI DOSTOP JAVNOSTI DO DRUGIH DOKUMENTOV EFTA
            Ko Sekretariat prejme zahtevke za dostop javnosti do drugih dokumentov EFTA, te zahtevke nemudoma predloži delegacijam EFTA v odobritev. V kolikor je zahtevek zavrnjen, se lahko vloži pritožbo za dokumente, ki zadevajo naloge, izpeljane v Genevi, na Svetu EFTA, za dokumente, ki zadevajo naloge, izpeljane v Bruslju, pa pri Stalnem odboru držav EFTA.
         “


title: 2012/774/: Sklep Sveta z dne 6. decembra 2012 o stališču, ki se sprejme v imenu Evropske unije v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Republiko Črno goro na drugi strani, v zvezi s sprejetjem določb o koordinaciji sistemov socialne varnosti

text:
               13.12.2012

               SL

               Uradni list Evropske unije

               L 340/7

         SKLEP SVETA
   z dne 6. decembra 2012
   o stališču, ki se sprejme v imenu Evropske unije v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Republiko Črno goro na drugi strani, v zvezi s sprejetjem določb o koordinaciji sistemov socialne varnosti
   (2012/774/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(2)(b) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 51 Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Črno goro na drugi strani (1) (v nadaljnjem besedilu: Sporazum) določa, da mora Stabilizacijsko-pridružitveni svet s sklepom določiti določbe za uresničevanje načel iz navedenega člena.

               (2)

               V skladu s členoma 1 in 2 Protokola št. 21 o stališču Združenega kraljestva in Irske glede območja svobode, varnosti in pravice, ki je priložen k Pogodbi o Evropski uniji in Pogodbi o delovanju Evropske unije in brez poseganja v člen 4 navedenega protokola, Združeno kraljestvo in Irska ne sodelujeta pri sprejetju tega sklepa, ki zanju ni zavezujoč niti se v njiju ne uporablja.

               (3)

               V skladu s členoma 1 in 2 Protokola št. 22 o stališču Danske, ki je priložen k Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zanjo ni zavezujoč niti se v njej ne uporablja

               (4)

               Primerno je, da se v zvezi s sprejetjem določb o koordinaciji sistemov socialne varnosti določi stališče, ki se v imenu Unije sprejme v Stabilizacijsko-pridružitvenem svetu.

               (5)

               Stališče Unije v okviru Stabilizacijsko-pridružitvenega sveta bi moralo temeljiti na priloženem osnutku sklepa –

         SPREJEL NASLEDNJI SKLEP:
   Člen 1
   Stališče, ki ga Evropska unija sprejme v okviru Stabilizacijsko-pridružitvenega sveta, ustanovljenega s Stabilizacijsko-pridružitvenim sporazumom med Evropskima skupnostma in njunimi državami članicami na eni strani ter Republiko Črno goro na drugi strani (v nadaljnjem besedilu: Sporazum), v zvezi s sprejetjem določb o koordinaciji sistemov socialne varnosti, temelji na osnutku sklepa Stabilizacijsko-pridružitvenega sveta, priloženega temu sklepu.
   Predstavniki Unije v Stabilizacijsko-pridružitvenem svetu se lahko o manjših spremembah tega osnutka sklepa dogovorijo, ne da bi bilo treba sprejeti dodaten sklep Sveta.
   Člen 2
   Ta sklep začne veljati na dan sprejetja.

      V Bruslju, 6. decembra 2012

            Za Svet

            Predsednica

         S. CHARALAMBOUS

      (1)  UL L 108, 29.4.2010, str. 3.

      OSNUTEK
      SKLEP št. …/… STABILIZACIJSKO-PRIDRUŽITVENEGA SVETA EU-ČRNA GORA
      z dne …
      v zvezi s sprejetjem določb za koordinacijo sistemov socialne varnosti
      STABILIZACIJSKO-PRIDRUŽITVENI SVET JE –
      ob upoštevanju Stabilizacijsko-pridružitvenega sporazuma med Evropskima skupnostma in njunimi članicami na eni strani ter Republiko Črno goro na drugi strani (1) in zlasti člena 51 Sporazuma,
      ob upoštevanju naslednjega:

                  (1)

                  Člen 51 Stabilizacijsko-pridružitvenega sporazuma med Evropskima skupnostma in njunimi državami članicami na eni strani ter Republiko Črno goro na drugi strani (v nadaljnjem besedilu: Sporazum) določa koordinacijo sistemov socialne varnosti Črne gore in držav članic ter načela za takšno koordinacijo.

                  (2)

                  Člen 51 Sporazuma določa, da mora Stabilizacijsko-pridružitveni svet sprejeti sklep za uresničevanje načel iz navedenega člena.

                  (3)

                  V zvezi z uporabo načela nediskriminacije ta sklep razen pravice do izvoza nekaterih dajatev ne bi smel zagotavljati nobenih dodatnih pravic, ki izhajajo iz nekaterih dejstev ali dogodkov, nastalih na ozemlju druge pogodbenice, kadar se ta dejstva ali dogodki na podlagi zakonodaje prve pogodbenice ne upoštevajo.

                  (4)

                  Pri uporabi tega sklepa bi bilo treba pravico črnogorskih delavcev do družinskih dajatev pogojevati s tem, da njihovi družinski člani zakonito stalno prebivajo z njimi v državi članici, kjer so delavci zaposleni. Kadar njihovi družinski člani zakonito stalno prebivajo v drugi državi članici, se uporablja Uredba (EU) št. 1231/2010 z dne 24. novembra 2010 o razširitvi uporabe uredb (ES) št. 883/2004 in (ES) št. 987/2009 na državljane tretjih držav, za katere se navedeni uredbi ne uporabljata le na podlagi njihovega državljanstva (2). Kar zadeva delavčeve družinske člane, ki stalno prebivajo v državi, ki ni država članica, npr. v Črni gori, ta sklep ne bi smel biti podlaga za upravičenost do družinskih dajatev.

                  (5)

                  Uredba (EU) št. 1231/2010 že razširja določbe Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (3) in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (4) na državljane tretjih držav, za katere se navedene določbe ne uporabljajo le na podlagi njihovega državljanstva. Uredba (EU) št. 1231/2010 že zajema načelo, da se – kar zadeva upravičenost do nekaterih dajatev – zavarovalne dobe, ki so jih črnogorski delavci pridobili v različnih državah članicah, seštevajo, kakor je določeno v členu 51(1)(a) Sporazuma.

                  (6)

                  Za lažjo uporabi pravil koordinacije bo morda treba določiti posebne določbe, ki bodo ustrezale posebnostim zakonodaje Črne gore.

                  (7)

                  Da se zagotovi nemotena koordinacija sistemov socialne varnosti držav članic in Črne gore, je treba določiti posebne določbe o sodelovanju med državami članicami in Črno goro ter med zadevno osebo in nosilcem pristojne države.

                  (8)

                  Da bi zaščitili osebe, za katere se uporablja ta sklep, in zagotovili, da zaradi začetka veljavnosti tega sklepa ne izgubijo pravic, bi bilo treba sprejeti prehodne določbe –

            SPREJEL NASLEDNJI SKLEP:
      DEL I

         SPLOŠNE DOLOČBE

      Člen 1
      Opredelitve
      1.   V tem sklepu:

                  (a)

                  „Sporazum“ pomeni Stabilizacijsko-pridružitveni sporazum med Evropskima skupnostma in njunimi državami članicami na eni strani ter Republiko Črno goro na drugi strani;

                  (b)

                  „Uredba“ pomeni Uredbo (ES) št. 883/2004, kakor se uporablja v državah članicah Evropske unije;

                  (c)

                  „Izvedbena uredba“ pomeni Uredbo (ES) št. 987/2009;

                  (d)

                  „država članica“ pomeni državo članico Evropske unije;

                  (e)

                  „delavec“ pomeni:

                              (i)

                              za namene zakonodaje države članice osebo, ki opravlja dejavnost zaposlene osebe v smislu člena 1(a) Uredbe;

                              (ii)

                              za namene zakonodaje Črne gore osebo, ki opravlja dejavnost zaposlene osebe v smislu navedene zakonodaje;

                  (f)

                  „družinski član“ pomeni:

                              (i)

                              za namene zakonodaje države članice družinskega člana v smislu člena 1(i) Uredbe;

                              (ii)

                              za namene zakonodaje Črne gore družinskega člana v smislu navedene zakonodaje;

                  (g)

                  „zakonodaja“ pomeni:

                              (i)

                              v zvezi z državami članicami zakonodajo v smislu člena 1(l) Uredbe, kakor se uporablja za dajatve, ki jih zajema ta sklep;

                              (ii)

                              v zvezi s Črno goro zakonodajo, ki se uporablja v Črni gori v zvezi z dajatvami, ki jih zajema ta sklep;

                  (h)

                  „dajatve“ pomenijo:

                              —

                              starostne pokojnine,

                              —

                              družinske in vdovske pokojnine,

                              —

                              pokojnine v primeru nesreč pri delu in poklicnih bolezni,

                              —

                              invalidske pokojnine, če je invalidnost povezana z nesrečo pri delu in poklicno boleznijo,

                              —

                              družinske dodatke;

                  (i)

                  „dajatve, ki se lahko izvozijo“ pomenijo:

                              (i)

                              v zvezi z državami članicami:

                                          —

                                          starostne pokojnine,

                                          —

                                          družinske in vdovske pokojnine,

                                          —

                                          pokojnine v primeru nesreč pri delu in poklicnih bolezni,

                                          —

                                          invalidske pokojnine, če je invalidnost povezana z nesrečo pri delu in poklicno boleznijo,

                                    v smislu Uredbe, z izjemo posebnih denarnih dajatev, za katere se ne plačujejo prispevki, kakor so navedene v Prilogi X k Uredbi;

                              (ii)

                              v zvezi s Črno goro ustrezne dajatve, ki jih določa zakonodaja Črne gore, z izjemo posebnih denarnih dajatev, za katere se ne plačujejo prispevki, kakor jih določa Priloga I k temu sklepu.

            2.   Drugi izrazi v tem sklepu imajo pomen, ki jim je dodeljen:

                  (a)

                  v Uredbi in Izvedbeni uredbi, če gre za države članice;

                  (b)

                  v ustrezni zakonodaji, ki se uporablja v Črni gori, če gre za Črno goro.

            Člen 2
      Osebe, za katere se ta sklep uporablja
      Ta sklep se uporablja za:

                  (a)

                  delavce, ki so državljani Črne gore in so ali so bili zakonito zaposleni na ozemlju države članice ter za katere velja ali je veljala zakonodaja ene ali več držav članic, ter za preživele osebe;

                  (b)

                  družinske člane delavcev iz točke (a), če ti družinski člani zakonito stalno prebivajo ali so zakonito stalno prebivali z zadevnim delavcem v času njegove zaposlitve v državi članici;

                  (c)

                  delavce, ki so državljani države članice in so ali so bili zakonito zaposleni na ozemlju Črne gore ter za katere velja ali je veljala zakonodaja Črne gore, in za preživele osebe ter

                  (d)

                  družinske člane delavcev iz točke (c), če ti družinski člani stalno zakonito prebivajo ali so prebivali z zadevnim delavcem, v času njegove zaposlitve v Črni gori.

            Člen 3
      Enako obravnavanje
      1.   Delavci, ki so državljani Črne gore in so zakonito zaposleni v državi članici, ter njihovi družinski člani, ki z njimi zakonito stalno prebivajo, – kar zadeva dajatev v smislu člena 1(1)(h) – zaradi svojega državljanstva niso diskriminirani v primerjavi z državljani države članice, v kateri so ti delavci zaposleni.
      2.   Delavci, ki so državljani države članice in so zakonito zaposleni v Črni gori, ter njihovi družinski člani, ki z njimi zakonito stalno prebivajo, – kar zadeva dajatev v smislu člena 1(1)(h) – zaradi svojega državljanstva niso diskriminirani v primerjavi z državljani Črne gore.
      DEL II

         ODNOSI MED DRŽAVAMI ČLANICAMI IN ČRNO GORO

      Člen 4
      Odprava pogoja stalnega prebivališča
      1.   Dajatve, ki se lahko izvozijo, v smislu člena 1(1)(i), do katerih so upravičene osebe iz člena 2(a) in (c), se ne smejo zmanjšati, spremeniti, začasno ustaviti, odvzeti ali zapleniti, ker upravičenec stalno prebiva:

                  (i)

                  za namene dajatev na podlagi zakonodaje države članice, na ozemlju Črne gore, ali

                  (ii)

                  za namene dajatev na podlagi zakonodaje Črne gore, na ozemlju države članice.

            2.   Družinski člani delavca iz člena 2(b) so upravičeni do dajatev, ki se lahko izvozijo, v smislu člena 1(1)(i)(i) na enak način kot družinski člani delavca, ki je državljan zadevne države članice, če ti družinski člani stalno prebivajo na ozemlju Črne gore.
      3.   Družinski člani delavca iz člena 2(d) so upravičeni do dajatev, ki se lahko izvozijo, v smislu člena 1(1)(i)(ii) na enak način kot družinski člani delavca, ki je državljan Črne gore, če ti družinski člani stalno prebivajo na ozemlju države članice.
      DEL III

         DRUGE DOLOČBE

      Člen 5
      Sodelovanje
      1.   Države članice in Črna gora se e obveščajo o vseh spremembah v svojih zakonodajah, ki bi lahko vplivale na izvajanje tega sklepa.
      2.   Za namene tega sklepa si organi in nosilci držav članic ter Črne gore medsebojno nudijo vso pomoč in ravnajo, kot da izvajajo svojo lastno zakonodajo. Administrativna pomoč, ki jo zagotavljajo ti organi in nosilci, je praviloma brezplačna. Pristojni organi držav članic in Črne gore pa se lahko dogovorijo za povračilo določenih stroškov.
      3.   Organi in nosilci držav članic in Črne gore lahko za namene tega sklepa komunicirajo neposredno med seboj in z udeleženimi osebami oziroma njihovimi pooblaščenci.
      4.   Nosilci in osebe, za katere se uporablja ta sklep, se morajo medsebojno obveščati in sodelovati, da zagotovijo pravilno izvajanje tega sklepa.
      5.   Osebe, za katere se uporablja ta sklep, o vsaki spremembi svojega osebnega ali družinskega statusa, ki vpliva na njihovo pravico do dajatev na podlagi tega sklepa, čim prej obvestijo nosilce pristojne države članice ali Črne gore, kadar je slednja pristojna država, in nosilce države članice stalnega prebivališča ali Črne gore, kadar je slednja država stalnega prebivališča.
      6.   V primeru neizpolnjevanja obveznosti obveščanja, določene v odstavke 5, se lahko uporabijo sorazmerni ukrepi v skladu z nacionalno zakonodajo. Ti ukrepi so enakovredni ukrepom, ki se uporabljajo v podobnih okoliščinah na podlagi nacionalne zakonodaje, in vlagateljem zahtevkov za dajatev v praksi ne smejo onemogočati ali pretirano oteževati uveljavljanja pravic iz tega sklepa.
      7.   Države članice in Črna gora lahko sprejmejo nacionalne predpise, ki določajo pogoje za preverjanje upravičenosti do dajatev, zato da se upošteva dejstvo, da upravičenci začasno ali stalno prebivajo zunaj ozemlja države, v kateri se nahaja nosilec, pristojen za izplačilo dajatev. Takšni predpisi so sorazmerni, ne diskriminirajo na podlagi državljanstva in so skladni z načeli iz tega sklepa. O takšnih predpisih se obvesti Stabilizacijsko-pridružitveni svet.
      Člen 6
      Upravna preverjanja in zdravniški pregledi
      1.   Ta člen se uporablja za osebe iz člena 2, ki prejemajo dajatve, ki se lahko izvozijo, v smislu člena 1(1)(i), in za nosilce, pristojne za izvajanje tega sklepa.
      2.   Če prejemnik dajatev ali vlagatelj zahtevka za dajatev ali njegov družinski član začasno ali stalno prebiva na ozemlju države članice, nosilec, pristojen za izplačilo dajatev, pa se nahaja v Črni gori, ali če prejemnik dajatev ali vlagatelj zahtevka za dajatev ali njegov družinski član začasno ali stalno prebiva v Črni gori, nosilec, pristojen za izplačilo dajatev, pa se nahaja v državi članici, zdravniški pregled na zahtevo nosilca, pristojnega za izplačilo dajatev, opravi nosilec v kraju začasnega ali stalnega prebivališča upravičenca v skladu s postopki, ki jih določa zakonodaja, ki jo uporablja ta nosilec.
      Nosilec, pristojen za izplačilo dajatev, nosilca v kraju začasnega ali stalnega prebivališča po potrebi obvesti o kakršnih koli posebnih zahtevah, ki jih je treba upoštevati, in pregledih, ki jih je treba opraviti v okviru zdravniškega pregleda.
      Nosilec v kraju začasnega ali stalnega prebivališča pošlje poročilo nosilcu, pristojnemu za izplačilo dajatev, ki je zahteval zdravniški pregled.
      Nosilec, pristojen za izplačilo dajatev, si pridrži pravico, da upravičenca napoti na zdravniški pregled k zdravniku po svoji izbiri, bodisi na ozemlju, na katerem prejemnik dajatev ali vlagatelj zahtevka za dajatev začasno ali stalno prebiva, bodisi v državi, v kateri se nahaja nosilec, pristojen za izplačilo dajatev. Upravičenec pa je lahko pozvan, da se vrne v državo nosilca, pristojnega za izplačilo dajatev, samo kadar je sposoben potovati, ne da bi to vplivalo na njegovo zdravje, ter kadar s tem povezane potne stroške in stroške bivanja krije nosilec, pristojen za izplačilo dajatev.
      3.   Če prejemnik dajatev ali vlagatelj zahtevka za dajatev ali njegov družinski član začasno ali stalno prebiva na ozemlju države članice, nosilec, pristojen za izplačilo dajatev, pa se nahaja v Črni gori, ali če prejemnik dajatev ali vlagatelj zahtevka za dajatev ali njegov družinski član začasno ali stalno prebiva v Črni gori, nosilec, pristojen za izplačilo dajatev, pa se nahaja v državi članici, upravno preverjanje na zahtevo nosilca, pristojnega za izplačilo dajatev, opravi nosilec v kraju začasnega ali stalnega prebivališča upravičenca.
      Nosilec v kraju začasnega ali stalnega prebivališča pošlje poročilo nosilcu, pristojnemu za izplačilo dajatev, ki je zahteval upravno preverjanje.
      Nosilec, pristojen za izplačilo dajatev, si pridrži pravico, da sam izbere strokovnjaka, ki bo preveril položaj upravičenca. Upravičenec pa je lahko pozvan, da se vrne v državo nosilca, pristojnega za izplačilo dajatev, samo kadar je sposoben potovati, ne da bi to vplivalo na njegovo zdravje, ter kadar s tem povezane potne stroške in stroške bivanja krije nosilec, pristojen za izplačilo dajatev.
      4.   Ena ali več držav članic in Črna gora se lahko dogovorijo o drugih upravnih predpisih pod pogojem, da o tem obvestijo Stabilizacijsko-pridružitveni svet.
      5.   Z odstopanjem od načela brezplačne vzajemne administrativne pomoči iz člena 5(2) tega sklepa dejanski znesek stroškov preverjanj iz odstavkov 2 in 3 tega člena nosilcu, ki je bil naprošen, da preverjanja opravi, povrne nosilec, pristojen za izplačilo dajatev, ki je preverjanja zahteval.
      Člen 7
      Uporaba člena 129 Sporazuma
      Člen 129 Sporazuma se uporabi, če katera od pogodbenic meni, da druga pogodbenica ne izpolnjuje obveznosti iz členov 5 in 6.
      Člen 8
      Posebne določbe za uporabo zakonodaje Črne gore
      Stabilizacijsko-pridružitveni svet lahko v Prilogi II k temu sklepu po potrebi predpiše posebne določbe za uporabo zakonodaje Črne gore.
      Člen 9
      Upravni postopki iz veljavnih dvostranskih sporazumov
      Upravni postopki iz veljavnih dvostranskih sporazumov med državo članico in Črno goro se lahko še naprej uporabljajo pod pogojem, da ti postopki ne vplivajo negativno na pravice ali obveznosti zadevnih oseb, kakor so določene v tem sklepu.
      Člen 10
      Sporazumi o dopolnjevanju upravnih postopkov za izvajanje tega sklepa
      Ena ali več držav članic in Črna gora lahko sklenejo sporazume, ki dopolnjujejo upravne postopke za izvajanje tega sklepa, zlasti za preprečevanje goljufij in napak ter boj proti njim.
      DEL IV

         PREHODNE IN KONČNE DOLOČBE

      Člen 11
      Prehodne določbe
      1.   Na podlagi tega sklepa ni mogoče pridobiti nobene pravice za obdobje pred dnem začetka njegove veljavnosti.
      2.   Ob upoštevanju odstavka 1 se pravica po tem sklepu pridobi, četudi se nanaša na zavarovalni dogodek, ki se je zgodil pred začetkom veljavnosti sklepa.
      3.   Vse dajatve, ki zaradi državljanstva ali kraja stalnega prebivališča zadevne osebe niso bile dodeljene ali so mirovale, se na zahtevo te osebe zagotovijo ali ponovno dodelijo z učinkom od začetka veljavnosti tega sklepa pod pogojem, da zaradi pravic, na podlagi katerih so bile dajatve prej zagotovljene, ni bil izplačan pavšalni znesek.
      4.   Če se zahteva iz odstavka 3 predloži v dveh letih od dneva začetka veljavnosti tega sklepa, pravice, ki izhajajo iz tega sklepa, učinkujejo od tistega dneva, proti zadevnim osebam pa se ne sme uveljavljati zakonodaje katere koli države članice ali Črne gore v zvezi z izgubo ali omejitvijo pravic.
      5.   Če se zahteva iz odstavka 3 predloži po preteku dveletnega obdobja po začetku veljavnosti iz odstavka 4 tega sklepa, pravice, ki niso bile izgubljene ali niso zastarele, učinkujejo od datumom, ko je bila predložena zahteva, pri čemer za njih veljajo ugodnejše določbe v skladu z zakonodajo države članice ali Črne gore.
      Člen 12
      Prilogi k temu sklepu
      1.   Prilogi k temu sklepu sta sestavni del tega sklepa.
      2.   Prilogi se na zahtevo Črne gore ali Evropske unije lahko spremenita s sklepom Stabilizacijsko-pridružitvenega sveta.
      Člen 13
      Začetek veljavnosti
      Ta sklep začne veljati dan po objavi v Uradnem listu Evropske unije.

         V …

               Za Stabilizacijsko-pridružitveni svet

               Predsednik

         (1)  UL L 108, 29.4.2010, str. 3.

         (2)  UL L 344, 29.12.2010, str. 1.

         (3)  UL L 166, 30.4.2004, str. 1.

         (4)  UL L 284, 30.10.2009, str. 1.

         PRILOGA I

            SEZNAM POSEBNIH ČRNOGORSKIH DENARNIH DAJATEV, ZA KATERE SE NE PLAČUJEJO PRISPEVKI

         PRILOGA II

            POSEBNE DOLOČBE ZA UPORABO ZAKONODAJE ČRNE GORE


title: Sklep Sveta z dne 17. novembra 2003 o ustanovitvi delovne skupine za pripravo ustanovitve agencije na področju razvoja obrambnih zmogljivosti, raziskovanja, nabav in oboroževanja

text:
Pomembno pravno obvestilo

|

32003D0834

Uradni list L 318 , 03/12/2003 str. 0019 - 0021

		Sklep Svetaz dne 17. novembra 2003o ustanovitvi delovne skupine za pripravo ustanovitve agencije na področju razvoja obrambnih zmogljivosti, raziskovanja, nabav in oboroževanja(2003/834/ES)SVET EVROPSKE UNIJE JE –ob upoštevanju Pogodbe o ustanovitvi Evropske unije in zlasti člena 28(1) Pogodbe,ob upoštevanju Pogodbe o ustanovitvi Evropske skupnosti in zlasti člena 207(2) Pogodbe,ob upoštevanju naslednjega:(1) 19. in 20. junija 2003 je Evropski svet v Solunu "naložil ustreznim telesom Sveta, da v letu 2004 začnejo izvajati dejavnosti v zvezi z ustanovitvijo medvladne agencije na področju razvoja obrambnih zmogljivosti, raziskovanja, nabav in oboroževanja", ki jo je treba ustanoviti v okviru pristojnosti Sveta in odpreti za sodelovanje vsem državam članicam.(2) Osnutek ustavne pogodbe za Evropo, ki ga je pripravila Evropska konvencija in kakor je predstavljen med zasedanjem Evropskega sveta v Solunu, predvideva ustanovitev Evropske agencije za oboroževanje, raziskovanje in vojaške zmogljivosti zaradi opredelitve operativnih zahtev, spodbujanja ukrepov za izpolnitev teh zahtev, prispevka k opredeljevanju in, kjer je to primerno, izvedbi vseh ukrepov, potrebnih za krepitev industrijske in tehnološke podlage obrambnega področja, sodelovanja pri politiki evropskih zmogljivosti in oboroževanja ter zaradi pomoči Svetu pri ocenjevanju krepitve vojaških zmogljivosti.(3) S Sklepom 2003/664/ES [1] je Odbor stalnih predstavnikov ustanovil ad hoc delovno skupino za pripravo ustanovitve agencije.(4) Ustanoviti je treba strokovno skupino zaradi nadaljnjega dela v zvezi z ustanovitvijo agencije v skladu s sklepi Sveta z dne 17. in 18. novembra 2003 ter s poročilom, ki je le-tem priloženo; ta skupina bo pomagala Svetu in njegovim pristojnim telesom pri njihovem delu v zvezi z ustanovitvijo agencije –SKLENIL:Člen 1Ustanovi se Delovna skupina za pripravo ustanovitve agencije (Agency Establishment Team (AET)), ki pripravi podlage za operativno ustanovitev in delo agencije na področju razvoja obrambnih zmogljivosti, raziskovanja, nabav in oboroževanja. Mandat, vključno z nalogami in sestavo AET, je določen v Prilogi k temu sklepu.Člen 2AET je sestavni del generalnega sekretariata Sveta. Ustanovi jo generalni sekretar/visoki predstavnik in deluje v okviru njegovih pristojnosti.Člen 3Nacionalni izvedenci za AET se premestijo iz držav članic in pristopnih držav v sekretariat Sveta. Postopek in merila za izbor so določeni v Prilogi.Člen 41. Države članice in pristopne države zagotavljajo plače in dodatne prejemke svojih nacionalnih izvedencev, ki so premeščeni v Svet in sodelujejo z AET.2. Uradnikom, premeščenim iz institucij EU, še naprej zagotavlja plače njihova institucija.3. Stroške poslovanja in administrativne stroške AET krije generalni sekretariat Sveta v naravi.Člen 5Za nacionalne izvedence, premeščene iz držav članic in pristopnih držav, se uporablja Sklep Sveta 2003/479/ES z dne 16. junija 2003 o pravilih, ki se uporabljajo za nacionalne in vojaške izvedence, premeščene v generalni sekretariat Sveta [2], brez poseganja v finančno ureditev iz člena 4 tega sklepa.Člen 6Mandat AET preneha 31. decembra 2004 ali prej, če agencija začne z delom.Člen 7Ta sklep začne veljati z dnem sprejetja. Objavi se v Uradnem listu Evropskih skupnosti.V Bruslju, 17. novembra 2003Za SvetPredsednikF. Frattini[1] UL L 235, 23.9.2003, str. 22.[2] UL L 160, 28.6.2003, str. 72.--------------------------------------------------PRILOGAMANDAT DELOVNE SKUPINE ZA PRIPRAVO USTANOVITVE AGENCIJE1. Delovna skupina za pripravo ustanovitve agencije (Agency Establishment Team (AET)) pripravi podlage za operativno ustanovitev in delo agencije na podlagi poročila, priloženega k sklepom Sveta. AET pomaga Svetu in njegovim pristojnim telesom pri njihovem delu v zvezi z ustanovitvijo agencije. AET opravlja delo v zvezi z:- finančnimi, pravnimi in administrativnimi vidiki (vključujoč proračun in osebje) ustanovitve agencije in njene notranje organizacije,- ustanovitvijo agencije, zlasti v zvezi z njenimi nalogami na področju razvoja obrambnih zmogljivosti, raziskovanja, nabav in oboroževanja.2. Delovna skupina začne z delom januarja 2004. AET opravlja svoje naloge pod političnim nadzorom Sveta, ki ji daje smernice za njeno delo. V tem okviru vodja skupine, preko ad hoc delovne skupine, redno poroča COREPER in politično-varnostnemu odboru (PVO) o napredku pri delu delovne skupine. AET uporablja strokovno znanje in izkušnje Vojaškega odbora EU s pomočjo PVO in – na način, ki ga je še treba opredeliti – direktorjev EU za nacionalno oboroževanje.3. Do konca aprila 2004 delovna skupina predloži Svetu predloge preko ad hoc delovne skupine zaradi sprejetja potrebnih sklepov s strani Sveta do junija 2004. Ti vključujejo upravne in logistične vidike agencije, njene finančne okvire in osnutek njenega prvega operativnega programa. AET izpolni svoj mandat, 31. decembra 2004 ali prej, če agencija začne z delom.4. Delovna skupina ni pripravljalno telo Sveta.NALOGE AET5. Do konca aprila 2004 in na podlagi poročila, priloženega k sklepom Sveta z dne 17. in 18. novembra 2003, AET pripravi:(a) podrobni načrt za ustanovitev agencije, ki obsega:- strukturo in organizacijo agencije,- notranje delovne metode in postopke, ki jih agencija sprejme zaradi opravljanja svojih nalog,- predloge za delovne stike s telesi Sveta in s Komisijo,- predloge za ustrezne odnose z OCCAR, WEAG/WEAO in L.o.I in načrte za njihovo izboljšanje,- proračunsko, upravno in kadrovsko ureditev (vključujoč po potrebi načrt mandatov za ključne organe in imenovanja),- osnutek prvega operativnega programa na naslednjih področjih: razvoj obrambnih zmogljivosti, sodelovanje pri oboroževanju; krepitev industrijskih in tehnoloških temeljev; ustvarjanje evropskega konkurenčnega trga za obrambno opremo in spodbujanje raziskovanja,- podrobno časovno razporeditev in načrt izvedbe.(b) podlage za skupno ukrepanje v zvezi z ustanovitvijo agencije.VODJA IN SESTAVA AETSestava delovne skupine mora odražati štiri področja dejavnosti agencije, kakor je navedeno v sklepih Evropskega sveta v Solunu.Delovno skupino vodi vodja, ki ga po posvetovanjih s Svetom in Komisijo imenuje generalni sekretar/visoki predstavnik izmed kandidatov, predlaganih s strani držav članic, pristopnih držav in institucij EU. Ti kandidati morajo imeti ustrezne izkušnje in strokovno znanje na področju razvoja obrambnih zmogljivosti, raziskovanja, nabav in oboroževanja, kakor tudi temeljito znanje o delovanju EU, zlasti skupne zunanje in varnostne politike (SZVP) ter evropske varnostne in obrambne politike (EVOP).Delovno skupino sestavljajo:- nacionalni izvedenci, premeščeni iz držav članic in pristopnih držav v sekretariat Sveta v skladu s posebnimi potrebami, ki izhajajo iz nalog skupine,- uradniki evropskih institucij.Komisija v delovno skupino premesti enega ali več uradnikov.Člane delovne skupine, ki delujejo v mednarodnem svojstvu, izbere generalni sekretar/visoki predstavnik ob posvetovanjih z vodjo skupine in na najširši možni geografski osnovi.V vseh primerih je cilj premestitve oziroma izbire skupini zagotoviti strokovno pomoč najvišjega standarda sposobnosti in učinkovitosti.--------------------------------------------------


title: 2008/268/ES: Sklep Sveta z dne 17. marca 2008 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja za Suomen Pankki

text:
               27.3.2008

               SL

               Uradni list Evropske unije

               L 85/8

      SKLEP SVETA

   z dne 17. marca 2008
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja za Suomen Pankki
   (2008/268/ES)
   SVET EVROPSKE UNIJE JE –
   ob upoštevanju Protokola o Statutu Evropskega sistema centralnih bank in Evropske centralne banke, ki je priložen k Pogodbi o ustanovitvi Evropske skupnosti, in zlasti člena 27.1 Protokola,
   ob upoštevanju Priporočila Evropske centralne banke ECB/2008/1 z dne 28. januarja 2008 Svetu Evropske unije o zunanjem revizorju centralne banke Suomen Pankki (1),
   ob upoštevanju naslednjega:

               (1)

               Revizijo računovodskih izkazov Evropske centralne banke (ECB) in nacionalnih centralnih bank Eurosistema opravljajo neodvisni zunanji revizorji, ki jih priporoči Svet ECB in odobri Svet Evropske unije.

               (2)

               Mandat sedanjega zunanjega revizorja Suomen Pankki bo potekel po reviziji za poslovno leto 2007, zato bi bilo treba imenovati zunanjega revizorja od poslovnega leta 2008 dalje.

               (3)

               Suomen Pankki je za svojega zunanjega revizorja za poslovna leta od 2008 do 2012 izbrala KPMG Oy Ab.

               (4)

               Svet ECB je za zunanjega revizorja Suomen Pankki za poslovna leta od 2008 do 2012 priporočil družbo KPMG Oy Ab.

               (5)

               Treba je upoštevati priporočilo Sveta ECB in ustrezno spremeniti Sklep Sveta 1999/70/ES (2) –

         SKLENIL:
   Člen 1
   Člen 1(11) Sklepa 1999/70/ES se nadomesti z naslednjim:

      „11.   KPMG Oy Ab se odobri kot zunanji revizor za Suomen Pankki za poslovna leta od 2008 do 2012.“

   Člen 2
   O tem sklepu se uradno obvesti ECB.
   Člen 3
   Ta sklep se objavi v Uradnem listu Evropske unije.

      V Bruslju, 17. marca 2008

            Za Svet

            Predsednik

         I. JARC

      (1)  UL C 29, 1.2.2008, str. 1.

      (2)  UL L 22, 29.1.1999, str. 69. Sklep, kakor je bil nazadnje spremenjen s Sklepom 2007/883/ES (UL L 346, 29.12.2007, str. 20).